Dal

Dal () – Indiškose virtuvėse plačiai naudojamas produktas – ankštinių kruopos, taip pat iš jų pagamintas vegetariškas troškinys. Tai – vienas svarbiausių patiekalų tipų Indiškose virtuvėse, paplitęs visoje Pietų Azijoje. Jis – pagrindinis baltymų šaltinis vegetariškame maiste.

Pavadinimai 
Ši garnyrų rūšis vartojama visame Indijos subkontinente, ir žinoma įvairiais lokaliais pavadinimais.
Hindi, urdu, nepali, gudžaratų, marati ir bengali kalbomis tariamas dāl (, , , , , ). Kanadų kalba žinomas kaip bele (), telugų kalba – papu (), tamilų kalba – paruppu (), malajalių kalba – kaip parippu.

Kruopos 
Dal dažniausiai reiškia iš ankštinių pagamintas kruopas, kuomet pašalinama sėklos žievelė ir perskeliama per pusę. Tokios kruopos vadinamos dhuli dal. Tam tikrais atvejais naudojamos ir neskaldytos kruopos – sabūt dal, ar netgi kruopos su žievele. Indiškos virtuvės žino apie 50 ankštinių kruopų rūšių, priklausomai nuo ankštinio rūšies, skaldymo, luobelės spalvos, dydžio, kurių svarbiausios:
 Tur dal () – geltonosios pupelės Cajanus cajan;
 Čana dal () – Sėjamasis avinžirnis
 Kala chana – avinžirnis su luobele;
 Kabuli dal – vidutinio dydžio avinžirnis su juoda luobele;
 Mung dal () – Spindulinė pupuolė, viena plačiausiai naudojamų rūšių;
 Lobya dal – raudonosios pupelės;
 Urad dal () – juodos spalvos vigna mungo;
 Masur dal () – lęšiai;
 Radžma dal () – daržinė pupelė;
 Skaldyti geltonieji žirniai;

Patiekalas 
Dal troškiniai ruošiami verdant ankštinių kruopas vandenyje kartu su druska, ciberžole ir kitais prieskoniais, kol gaunasi tiršta sriubos pavidalo konsistencija. Gamybos pabaigoje yra įmaišomas čaunkas (paspragintos kvapiosios sėklos), kad pagerinti patiekalo aromatą ir skonį.

Kiekviena Indijos vituvė pasižymi savitais dal troškiniais ir gamybos tradicijomis. Garsiausi dal patiekalai yra:
 Sambaras paplitęs tamilų virtuvėje;
 Rasamas paplitęs Pietų Indijos virtuvėse;
 Dal makhani paplitęs Pandžabo virtuvėje;
 Dal bati čurma paplitęs Radžastano virtuvėje.

Indiška virtuvė
Grūdų valgiai